laion/Wikipedia-Exotic huggingface dataset:
Bank of England

Bank of England on Suurbritannia keskpank, mille eeskujul on loodud enamik kaasaja keskpankadest. Loodud 1694, on see vanuselt teine keskpank maailmas (vanim on Rootsi keskpank Sveriges Riksbank, mis asutati 1668). Tegutsemist alustades oli see Inglismaa kuningriigi valitsuse pank ning on jäänud Suurbritannia valitsuse pangaks. Algselt oli pank eraisikute käes, kuid 1931. aastal muudeti see rahandusministeeriumist sõltuvaks ja 1946. aastal pank riigistati. 1998. aastal sai pangast rahapoliitika elluviimisel iseseisev asutus. Panga peakontor on alates 1734. aastast asunud Londoni peamises äri- ja finantskeskuses Citys. Alates juulist 2013 on panga president Kanada päritolu Mark Carney. Veebruaris 2012 ostis Bank of England 50 miljardi naelsterlingi eest valitsuse võlakirju, et aidata Suurbritannia majandusel taastuda. Oktoobris 2011 ostis pank 75 miljardi naelsterlingi väärtuses valitsuse võlakirju, et kaitsta Suurbritanniat euroala võlakriisi eest. Baasintressimäärade hoidmine madalal on osa keskpanga majanduse stimuleerimise plaanist. Panga reservid: 7 334 000 000 £ (kullas) 229 599 000 000 £ (kogu vara) Baasintressimäär: 0,5% Bank of England on üks kaheksast pangast Suurbritannias, millel on rahatähtede emiteerimise õigus. Pangal on siiski monopol naelsterlingite emiteerimisele Inglismaal ja Walesis ning lisaks reguleerib pank kommertspankade tegevust, mis emiteerivad raha Šotimaal ja Põhja-Iirimaal. Panga monetaarpoliitika komitee vastutab rahapoliitika eest ehk hoiab raha stabiilsena. Suurbritannia rahandusministeeriumil on õigus komiteele suuniseid anda, kui "seda nõuavad avalik huvi ja rasked majanduslikud olud", kuid selle korralduse peab parlament 28 päeva jooksul heaks kiitma. House of Commons Debate 29th October 1945, Second Reading of the Bank of England Bill (inglise) Bank of England Act 1946 (inglise) 1 June 1998, The Bank of England Act 1998 (Commencement) Order 1998 s 2 (inglise) BBC On This Day | 6|1997: Brown sets Bank of England free, Välja otsitud 13. september 2009 (inglise) Bank of England | About the Bank, Välja otsitud 13. september 2009 (inglise) Bank of England: Relationship with Parliament. Bank of England. Välja otsitud 21. detsember 2007 (inglise) "Inglismaa keskpank süstib majandusse 50 miljardit". aripaev.ee. 10. veebruar 2012. Vaadatud 12. mai 2012.[alaline kõdulink] https://web.archive.org/web/20120131101645/http://www.bankofengland.co.uk/publications/annualreport/2011/2011full.pdf (inglise) "– UK reduces interest rates to 0.5%". BBC News. 5. märts 2009. Vaadatud 10. mai 2010. (inglise) "The Bank of England's Role in Regulating the Issue of Scottish and Northern Ireland Banknotes". Bank of England website. Originaali arhiivikoopia seisuga 4. veebruar 2012. Vaadatud 31. oktoober 2011. (inglise) "Act of Parliament gives devolved responsibility to the MPC with reserve powers for the Treasury". Opsi.gov.uk. Vaadatud 10. mai 2010. (inglise) Bank of Englandi koduleht
Rush (telesari)

"Rush" on Austraalia krimiaalsari, mis räägib Melbourne'i politsei kiirreageerijate tööst. Sari oli esimest korda eetris kanalil Network Ten aastatel 2008–2011., Sarja tootis John Edwards ja Southern Star. "Rush" jälgib taktikalise reageerimise (TR) rühma liikmete elusid. Taktikalise reageerimise rühm baseerub Victoria politsei Critical Incident Response Teamil, mobiilsel üksusel, mis täidab tühimiku tavalise politsei ja eriüksuse vahel. Rühm reageerib sarjas vägivaldsetele juhtumitele, nagu autoärandamised, enesetapud ja relvastatud seaduserikkumised. Kuueliikmeline rühm on jagatud kahe auto peale: TR01 ja TR02. Rühm kaotas tegevusaja jooksul kolm liiget: Grace Barry sai pommiplahvatuses viga ja suri ootamatult haiglas. Dominic Wales hukkus, kui üritas pommi demineerida, ning Michael Sandrelli sai kurjategijate käe läbi üliraskelt vigastada ja suri haiglas. Knox, David (20.08.2008). "Airdate: Rush". TV Tonight. Vaadatud 20.08.2008. http://www.tvtonight.com.au/2011/10/rush-axed-via-dvd.html http://ten.com.au/rush.htm Ametlik koduleht Network Teni veebiportaalis
Soome Raudteemuuseum

Soome Raudteemuuseum (soome keeles Suomen Rautatiemuseo) on muuseum Soomes Hyvinkääl. Muuseum asutati 1898. aastal Helsingis. Hyvinkääle kolis muuseum 1974. Praegune muuseumihoone on kunagine Hanko-Hyvinkää raudteejaam. Koduleht (inglise keeles)
Aasta eurooplane

Aasta eurooplane on Eesti Euroopa Liikumise antav aunimetus. Eesti Euroopa Liikumise antava aasta eurooplase nimetusega tunnustatakse neid eestlasi ja organisatsioone, kes on andnud väärika panuse Eesti ja Euroopa suhete kujundamisse, toetanud kodanikuühiskonna arengut ning aidanud suurendada Eesti ühiskonna teadlikkust Euroopast. 2005 Põllumajanduse Registrite ja Informatsiooni Amet 2006 Jaan Kross 2007 Arnold Rüütel 2008 Veiko Õunpuu 2009 Kersti Kaljulaid 2010 Mall Hellam 2011 Aare Järvan 2012 Allar Jõks 2013 Julia Laffranque 2014 Henrik Hololei 2015 Siim Kallas 2016 Matti Maasikas 2017 Marju Lauristin 2018 Tiit Salumäe 2019 Andres Metspalu 2022 Johanna-Maria Lehtme 2023 Kaja Kallas 2024 Kusti Salm Aasta eurooplane Lätis Mihelson, H. (7. mai 2016). "Aasta eurooplane on diplomaat Matti Maasikas". Postimees. Vaadatud 6. mai 2017. Koduleht
Larry the Cable Guy

Daniel Lawrence "Larry" Whitney (sündinud 17. veebruaril 1963 Pawnee Citys Nebraska osariigis) on Ameerika Ühendriikide filmi-, tele- ja teatrinäitleja. Ametlik koduleht Larry the Cable Guy andmekogus IMDb (inglise)
Estelle Harris

Estelle Harris (sünninimi Estelle Nussbaum; 4. aprill 1928 New York – 2. aprill 2022 Palm Desert, California osariik) oli Ameerika Ühendriikide näitleja. Ta oli eelkõige tuntud Estelle Costanza rolli poolest situatsioonikomöödias "Seinfeld" (1992–1998). Estelle Harris andmekogus IMDb (inglise)
Wallace Shawn

Wallace Michael Shawn (sündinud 12. novembril 1943 New Yorgis) on Ameerika Ühendriikide filmi-, tele- ja teatrinäitleja ning näitekirjanik. 2006 – valiti Ameerika Kunstide ja Kirjanduse Akadeemia liikmeks Wallace Shawn andmekogus IMDb (inglise)
Jon Lovitz

Jonathan M. Lovitz (sündinud 21. juulil 1957 Los Angeleses) on Ameerika Ühendriikide filmi-, tele- ja teatrinäitleja. Jon Lovitz andmekogus IMDb (inglise)
Blake Clark

Blake Clark (sündinud 2. veebruaril 1946 Maconis Georgia osariigis) on Ameerika Ühendriikide koomik ning filmi- ja seriaalinäitleja. Ta on Vietnami sõja veteran. Blake Clark andmekogus IMDb (inglise)
Jim Varney

James Albert Varney, Jr. (15. juuni 1949 Lexington, Kentucky – 10. veebruar 2000 White House, Tennessee) oli Ameerika Ühendriikide näitleja, muusik ja koomik. Jim Varney andmekogus IMDb (inglise)
James Patrick Stuart

James Patrick Stuart (sündinud 16. juunil 1968 Encinos California osariigis) on Ameerika Ühendriikide tele- ja filminäitleja. Ametlik koduleht James Patrick Stuart andmekogus IMDb (inglise)
Dean Edwards

Dean Edwards (sündinud 30. juulil 1970 Bronxis New Yorgis) on Ameerika Ühendriikide näitleja, laulja, kirjanik ja koomik. Tema kaubamärgiks on Eddie Murphy häälega sarnanev hääl. Ametlik koduleht Dean Edwards andmekogus IMDb (inglise)
Mike Epps

Michael Elliot Epps (sündinud 18. novembril 1970 Indianapolises Indianas) on Ameerika Ühendriikide näitleja. Ametlik koduleht Mike Epps andmekogus IMDb (inglise)
Joel McHale

Joel Edward McHale (sündinud 20. novembril 1971 Roomas) on Ameerika Ühendriikide näitleja. Koduleht Joel McHale andmekogus IMDb (inglise)
Martin Lawrence

Martin Fitzgerald Lawrence (sündinud 16. aprillil 1965 Frankfurdis) on Ameerika Ühendriikide näitleja, lavastaja, produtsent ja stsenarist. Martin Lawrence andmekogus IMDb (inglise)
Ciara Bravo

Ciara Quinn Bravo (sündinud 18. märtsil 1997 Alexandrias Kentucky osariigis) on Ameerika Ühendriikide näitleja. Ciara Bravo andmekogus IMDb (inglise)
Keke Palmer

Keke (õieti Lauren Keyana) Palmer (sündinud 26. augustil 1993 Harveys Illinoisis) on Ameerika Ühendriikide laulja ja näitleja. Ametlik koduleht Keke Palmer andmekogus IMDb (inglise)
Deduktsioon

Deduktsioon on arutlemise viis, mis tagab, et tõestest eeldustest saadakse tõesed järeldused. Deduktsiooniks nimetatakse ka deduktiivse arutluse esitamist või arutlemist, mida vaadeldakse deduktiivset arutlust järgivana. Deduktsiooni on tavaks määratleda arutlusena üldiselt üksikule. See ei vasta päriselt viisile, kuidas deduktsiooni tänapäeva filosoofias harilikult mõistetakse. Näiteks arutlus Kõik minu jõulud on olnud valged. Järelikult tulevad minu järgmised jõulud valged. ei ole deduktsiooni näide, kuigi eeldus on üldine ja järeldus üksik. Asi on selles, et seda laadi arutlustes ei taga eelduse tõesus järelduse tõesust. induktsioon abduktsioon loogika teooria
Rannikuahelikud

Rannikuahelikud (inglise Coast Ranges) on mäestik Põhja-Ameerikas, osa Kordiljeeridest. Kulgeb Vaikse ookeani rannikul põhja-lõuna suunas Juan de Fuca väina ja Santa Barbara väina vahel. Kõrgus kuni 2424 meetrit. Rannikuahelik
Jeff Bennett

David Jeffrey Bennett (sündinud 10. juunil 1980 Donelsonis Tennessees) on Ameerika Ühendriikide endine pesapallur (söötja). Ta on mänginud kolmes MLB klubis: Milwaukee Brewersis (2004), Atlanta Bravesis (2007–2009) ja Tampa Bay Raysis (2009).
Perry Christie

Perry Gladstone Christie (sündinud 21. augustil 1943) on Bahama poliitik, kes on olnud kolmel korral Bahama peaminister. Ta on Progressiivse Liberaalse Partei esimees. Ta oli peaminister ka aastatel 2002–2007, kuigi 2005. aastal täitis lühikest aega peaministri kohuseid Cynthia A. Pratt, kuni Christie paranes insuldist. "Bahamian prime minister recovering from mild stroke" Orlando Sentinel, 7. mai 2005
22 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 40. aastad eKr | 30. aastad eKr | 20. aastad eKr | 10. aastad eKr | 0. aastad eKr | ► ◄◄ | ◄ | 25 eKr | 24 eKr | 23 eKr | 22 eKr | 21 eKr | 20 eKr | 19 eKr | ► | ►► Aasta 22 enne Kristuse sündi oli 22. aasta enne meie ajaarvamist, Vana-Rooma ajaarvamise järgi 732 ab urbe condita. Vana-Rooma konsuliteks olid Lucius Arruntius ja Marcus Claudius Marcellus Aeserninus. ... ...
Liivatorm

Liivatorm on tugev kuiv tuul, mis tõstab taimestikuga kinnistumata maapinnalt üles ning kannab edasi suurel hulgal liiva ja tolmu. Liivatormiga sarnane nähtus, kuid väiksemamastaabiline on tolmutorm, tuulekande erijuht, mida esineb kevaditi ka suurtel lagedatel põldudel Eestis. Tuule maapinnalt haaratud liiv ja tolm võib tõusta mitmesaja meetri kõrgusele ning moodustada kindlapiirilise pilve (nn liivaseina). Liivatormi esineb peamiselt kõrbealadel. Seal on liivatormil mitmeid kohalikke nimetusi, näiteks samuum, siroko, hamsin, harmattan. Tolmutorm Tuulekanne EE 5. köide, 1990. EE 5. köide, 1990.
Känd

Känd (stump)) on pärast puu langetamist maapinda ja sellest ülespoole juurestikule jääv tüveosa. Kännuelustik Kännufrees Kännu juurimine EE 5. köide, 1990.
Donald Dunn

Donald Dunn (24. november 1941 Memphis – 13. mai 2012 Tōkyō) oli Ameerika Ühendriikide muusik ja muusikaprodutsent. Donald Dunn alias Duck Dunn oli ansambli The Blues Brothers basskitarrist. Ta tegi kaasa 1980. aasta muusikafilmis "Bluusivennad" ja selle 1998. aastal valminud järjes "Bluusivennad 2000". Ansambli The Blues Brothers kodulehel
Samuel Taylor Coleridge

Samuel Taylor Coleridge (21. oktoober 1772 – 25. juuli 1834) oli inglise luuletaja, romantik, kirjanduskriitik ja filosoof. Koos sõbra William Wordsworthiga olid nad järvekoolkonna esindajad, kes panid aluse romantismile Inglismaal. Coleridge'i tuntumad teosed on luuletused "The Rime of the Ancient Mariner" ja "Kubla Khan" ning autobiograafiline proosateos "Biographia Literaria". Tema kirjanduskriitika, eriti Shakespeare'i kohta käiv, oli väga mõjukas ja aitas tutvustada inglise keelt kõnelevale ühiskonnale Saksa idealistlikku filosoofiat. Kogu oma täiskasvanuelu kannatas Coleridge kurnavate ärevushoogude ja depressiooni käes. On spekuleeritud, et tal oli bipolaarne häire, mida ei osatud tema eluajal tuvastada.
Othello

"Othello" ehk "The Tragedy of Othello, the Moor of Venice" on William Shakespeare'i tragöödia, mille oletatav kirjutamisaeg on 1604. See on jäänud kirjanduslukku klassikalise armukadedustragöödiana. Konflikt seisneb lipnik Jago salasepitsustes tema ülemuse moorlasest võimeka väejuhi Othello abielu vastu. Othello on äsja naitunud Veneetsia senaatori tütre Desdemonaga, kellest on huvitatud ka Jago. Andeka inimestetundjana, kuid karjääriredelil edasijõudmatuna punub viimane kohaliku aadliku Rodrigoga plaani, mille abil püüavad nad Othello armastust siivsa ja kauni Desdemona vastu nurja ajada. Othello, tema leitnant Cassio, Jago abikaasa Emilia kergeusklikkuse tõttu läheb plaan korda, ehkki tragöödia ulatust ei suuda ükski tegelaskujudest ette hoomata. Tegevus toimub algul Veneetsias, järgnevad sündmused leiavad aset Küprose saarel, mille kaitsmiseks türklaste rünnaku eest Othello kohale on maabunud. Tragöödia rajaneb Giraldi Cintio Veneetsias 1566. aastal ilmunud jutustusel kogumikust "Ecatommiti". Tragöödia esimene trükk nägi ilmavalgust 1621. aastal. William Shakespeare (1966). Meri, Georg (toim). Tragöödiad I. Kd 5. Tõlkinud Kross, Jaan (esimene trükk). Tallinn: Eesti Raamat. Lk 651-652.
Lühiteraapia

Lühiteraapia (inglise Brief Psychotherapy) on üldmõiste erinevate ajalistelt piiritletud psühhoteraapiate kohta. Lühiteraapiaks võib nimetada ka olemasoleva psühhoteraapia rakendamist ajaliselt piiritletud kontekstis, näiteks lühi-geštaltteraapia või lühike psühhodünaamiline teraapia. Kõige tuntum lühiteraapia on lahenduskeskne lühiteraapia. Erinevatel lühiteraapiate peamiseks ühiseks jooneks on ajalised raamid ning täpne eesmärgiasetus. Teataval määral on nimetamisel tegemist tavaga. Kognitiiv-käitumuslikku teraapiat nimetatakse harva lühiteraapiaks, kuigi ta tunnuste poolest pigem seda on. Lühiteraapia mõiste algab 1965. aastal Palo Alto Mental Research Institute'is läbi viidud lühiteraapia uurimisprojektiga. Selles uuriti ülimalt tuntud Milton Ericksoni töömeetodeid. Projektist väljakasvanud metoodikat nimetatakse strateegiliseks lühiteraapiaks. MRI lähenemist iseloomustas sotsiaalkonstruktivism ning selle poolest on lahenduskeskne lühiteraapia MRI otsene järglane.
Autostumine

Autostumine on järjest suurenev autode tootmine ja nende kasutamine transpordivahendina. Autostumistase näitab sõiduautode arvu 1000 elaniku kohta. Kasvava autostumisega kaasnevad mitmesugused linnageograafilised, ökoloogilised ja sotsiaalsed probleemid: suurenev õhusaaste ja müra, parkimiskohtade nappus, liiklusummikud, sagenevad liiklusõnnetused jms. Autostumist tugevdavad ühistranspordi nõrkus, kergliiklusteede vähesus, eeslinnastumine jt ühiskondlikud protsessid. Säästvas transpordipoliitikas püütakse autostumist vähendada, eelistades linnaplaneerimises ühistransporti ja kergliiklust. Autostumise ja transpordi kasvuga on seotud sotsiaalsete, majanduslike ja ökoloogiliste probleemide suurenemine. Järjest rohkem avaldatakse maailmas analüüse, millest ilmneb, et osa otsestest avaliku ja erasektori kuludest ning suurem osa väliskuludest ei peegeldu transpordi hinna sees. Väliskulude hulka loetakse keskkonnamõjud, liiklusõnnetused, müra, ummikud ja elukeskkonna häirimise tõttu langev elukvaliteet ning need ei kajastu transpordi hinna sees. Hõreda asustusega ja autokasutusele orienteeritud USA linnad nagu Los Angeles ja Denver kulutavad transpordile ligikaudu 5 korda rohkem energiat kui mitmekesise ja tiheda asustusega Euroopa linnad nagu Stockholm, Helsingi, Strasbourg ja Tallinn. Neile ühistele kuludele lisanduvad puhtalt autostumisest tingitud kulud: teede laiendamine, ristmike ümberehitus ning uued ümbersõidud ja läbimurded, mille ainuke eesmärk on rohkem autosid linna ära mahutada. Autostumise tipp[viide?] ehk küllastumise aste[viide?]. Euroopa riikides n-ö küllastumisaste on ca 600–700 autot 1000 elaniku kohta.[viide?] Eesti autostus 1990. aastatel kiiremini kui mis tahes Euroopa riik oma ajaloo jooksul.[viide?] Tallinnas on viimase 10 aastaga sõiduautode arv kasvanud 2,5 korda. Samal ajal on ühistranspordi osakaal oluliselt langenud.[viide?] Autos sõitja hingab sisse 30% rohkem saasteaineid kui samas keskkonnas liiklev jalakäija või jalgrattur.[viide?] Maailma teedel liigub 555 miljonit liiklusvahendit, neile lisandub igal aastal autotehastest 40 miljonit autot, maailma autod kasutavad ära sama palju hapnikku kui miljard inimest.[viide?] Autode arv 1000 elaniku kohta maailma riikides 2005. aasta andmetel on kiirelt kasvanud: USA-s oli sel ajal 826, Jaapanis 581, Euroopas keskmiselt 400–600 autot. Samas oli Hiinas 15 autot, Aasias 14 ja vähem autot. Autovaba päev "Arhiivikoopia". Originaali arhiivikoopia seisuga 15. august 2012. Vaadatud 21. veebruaril 2014.{{netiviide}}: CS1 hooldus: arhiivikoopia kasutusel pealkirjana (link) http://www.maailmakool.ee Tartu Ülikooli dotsendi Eve Partsi ettekanne "Majanduskasv ja Eesti arengud Euroopa ja maailma kontekstis" 09.02.2012.
Hanko-Hyvinkää raudtee

Hanko–Hyvinkää raudtee (rootsi keeles Hangö–Hyvinge järnväg) oli Soome esimene eraomaniku rahastatud raudtee, mis tegutses aastatel 1872–1875. Kuna Hanko on Soome lõunapoolseim linn ja sealne sadam püsib kõige pikemat aega jäävaba, oodati talvekuudel läbi selle sadama suuremahulist kaubavedu. 149 km pikkust raudteed hakati ehitama 1872. aastal ja avamissõit toimus 8. oktoobril 1873. 1524 mm rööpmelaiusega raudtee ühendas Hankot Helsingi-Hämeenlinna raudteega Hyvinkää jaama kaudu. Omanikettevõte sattus aga varsti rahalistesse raskustesse ja raudtee müüdi 1875. aastal Soome riigiraudteele.
Kevad-karukell

Kevad-karukell (Pulsatilla vernalis (L.) Mill., sünonüüm Anemone vernalis L.) on karukella perekonda kuuluv taimeliik. Eesti pärismaisena ei esine. Kevad-karukell on Opplandi maakonna tunnuslill.
Riistvõimlemine 1968. aasta suveolümpiamängudel

Riistvõimlemine 1968. aasta suveolümpiamängudel Méxicos 21.–26. oktoober. Olümpiavõitja 1964: Jaapan 577,95. 16 meeskonda. Olümpiavõitja 1964: Yukio Endo (Jaapan) 115,95. 117 võistlejat. Olümpiavõitja 1964: Franco Menichelli (Itaalia) 19,45. Olümpiavõitja 1964: Boriss Šahlin (NSV Liit) 19,625. Olümpiavõitja 1964: Yukio Endo (Jaapan) 19,675. Olümpiavõitja 1964: T. Hayata (Jaapan) 19,475. Olümpiavõitja 1964: Miroslav Cerar (Jugoslaavia) 19,525. Olümpiavõitja 1964: H. Yamashita (Jaapan) 19,6 Olümpiavõitja 1964: NSV Liit 380,89. 14 naiskonda. Olümpiavõitja 1964: Vera Časlavska (Tšehhoslovakkia) 77,564. 101 võistlejat. Olümpiavõitja 1964: Larissa Latõnina (NSV Liit) 19,59. Olümpiavõitja 1964: Polina Astahhova (NSV Liit) 19,332. Olümpiavõitja 1964: Vera Časlavska (Tšehhoslovakkia) 19,449. Olümpiavõitja 1964: Vera Časlavska (Tšehhoslovakkia) 19,483.
Topis

Topis on uurimisotstarbel või eksponaadina esitamiseks looma terviknahast või peast (peatopis) valmistatud kuju. Mõni allikas peab topise sünonüümiks kaavikut, teine allikas loeb kaavikuks aga loomutruud topist. Topiste tegemist nimetatakse taksidermiaks. EE 9. köide, 1996. Eesti kirjakeele seletussõnaraamat, 2009. [1] Eesti õigekeelsussõnaraamat, 2006. [2]
Battleground

"Battleground" on Briti-Iiri poistebändi The Wanted teine stuudioalbum, mille andis välja Island Records 4. novembril 2011. Selle produtsendiks on Steve Mac. "Glad You Came" – 3:18 "Lightning" – 3:26 "Warzone" – 3:38 "Invincible" – 3:09 "Last to Know" – 3:34 "I'll Be Your Strength" – 3:25 "Rocket" – 3:15 "I Want It All" – 3:21 "The Weekend" – 3:08 "Lie To Me" – 3:44 "Gold Forever" – 3:58 12. "Dagger" – 3:49 13. "Rock Your Body" – 3:54 14. "Turn It Off" – 3:33 15. "Where I Belong" – 4:07
Sandis Ozoliņš

Sandis Ozoliņš (sündinud 3. augustil 1972 Siguldas) on Läti endine jäähokimängija. NHL-is on Ozoliņš kuulunud NHL All-Stari meeskonda seitse korda. Ta on kuulunud ka Stanley karika võitnud meeskonda ja Norris Trophy finaali jõudnud meeskonda. Ta on kõige rohkem väravaid löönud, väravasööte andnud, punkte teeninud ja kohtumisi mänginud lätlane NHL-is. Ozoliņš oli kõige suurema sissetulekuga Läti sportlane, enne kui NBA korvpallur Andris Biedriņš teda edestas. Ta on mänginud klubides San Jose Sharks, Colorado Avalanche, Carolina Hurricanes, Florida Panthers, Anaheim Ducks ja New York Rangers. 2012–2013 mängis ta Venemaa klubis Moskva oblasti Atlant. Karjääri lõpetas ta pärast hooaega 2013–14 Riia Dinamos. Ozoliņš on Riia kirdeosas asuva Ozo Golf Clubi omanik. "Arhiivikoopia". Originaali arhiivikoopia seisuga 15. veebruar 2010. Vaadatud 13. mail 2012.{{netiviide}}: CS1 hooldus: arhiivikoopia kasutusel pealkirjana (link) http://www.nhl.com/ice/player.htm?id=8458544 Sandis Ozoliņš hockeydb.com lehel
Elerin Velling

Elerin Velling (sündinud 7. veebruaril 1985) on eesti poplaulja. Ta on lõpetanud 2009. aastal Eesti Kunstiakadeemia stsenograafia erialal. Aastatel 2007–2009 oli ta mitme tudengifilmi kunstnik. Ta on ansambli Mantra Gora solist koos Marilyn Jurmaniga.[viide?] Samuti laulab ta ansamblis Sädelev Kass.[viide?] stsenograafia lõpetanud Elerin Velling Eesti filmi andmebaasis
Maamõõtjate ajad

"Maamõõtjate ajad" (läti keeles Mērnieku laiki) on 1879. aastal ilmunud läti kirjanike Reinis Kaudzīte ja Matīss Kaudzīte romaan. See on esimene lätikeelne romaan. Romaani tegevus toimub 19. sajandi 60. ja 70. aastatel kahes Vidzeme vallas (Slātava ja Čangaliena), kui seal töötavad maamõõtjad, et välja mõõta ja jagada maatükke. Eesti keeles ilmus romaan Karl Abeni tõlkes 1959. aastal. Romaan on tõlgitud ka vene, leedu ja saksa keelde. Romaani põhjal on valminud 2 mängufilmi: 1968. ja 1991. aastal. Romaani tekst (läti keeles) http://wikisource.org/wiki/M%C4%93rnieku_laiki
Masinakäsk

Masinakäsk (instruction) on masinakeele käsk, mis paneb protsessori tegema ühte elementaartoimingut, näiteks tehet. Masinakäsk koosneb käsukoodist (opcode) ja tehte puhul ka operandidest. Käsukood on kahendarv, mida saab tõlgendada bittide jadana. Käskude liigid on: andmete käitlemise (kopeerimine, kustutamine, edastamine) käsud aritmeetika-loogikaploki täidetavad aritmeetika- ja loogikakäsud, mis kirjutavad ette aritmeetikatehte või loogikatehte sooritamise siirdekäsud Käsustik
Klassijuhataja

Klassijuhataja on õppe- ja kasvatustöö juht oma klassis, sidepidaja õpilaste ja õpetajate, kooli juhtkonna, lastevanemate ja õppenõukogu vahel . Klassivanem http://www.kuusalu.edu.ee/dokumendid/juhendid/klassijuhataja-tegevusjuhend
K (täpsustus)

K on eesti tähestiku ja teiste ladina kirja kasutavate tähestike täht. k märgib eesliidet kilo-. k on võrdetegur Coulomb'i seaduses. k on lainevektor Comptoni efekti juures. k või kB on Boltzmanni konstant. k on jäikustegur Hooke'i seaduses. K on temperatuuri mõõtühiku kelvini sümbol. K on keskkonnamahutavuse sümbol. K on kaaliumi lühend. K on aminohappe lüsiin tähiseks. K on slängnimetus ketamiinile. K on kriidi ajastu lühend. K on CMYK värvimudelis must värv (key). К Kapa K kohuke K-vitamiin Operatsioon K Projekt K
Klassivanem

Klassivanem (nõukogude ajal klassiorganisaator) on õpilane, kes koordineerib klassi ja klassijuhataja vahelist tööd ja infovahetust. Klassivanema kohta pole igas koolis – selle olemas olu sõltub kooli ja/või klassi traditsioonidest. Klassivanem valitakse klassi õpilaste hääletuse läbi. Abiklassivanema määrab klassivanem ise.